Code Lyoko: Evolution

Code Lyoko: Evolution on ranskalainen science fiction -draamasarja, jota esitettiin vuoden 2013 ajan. Se on jatkoa animaatiosarjalle Code Lyoko. Evolution on käytännössä oma sarjansa, mutta sitä on pidetty edeltäjänsä viidentenä tuotantokautena, koska sarja on suoraa jatkoa sille. Sarjan ovat luoneet Tania Palumbo ja Thomas Romain.

Suurin ero animaatiosarjaan on se, että Maassa kuvatut osuudet ovat oikeiden ihmisten näyttelemiä, siinä missä Lyoko-osuudet ovat yhä 3D-animoituja eri ohjelmistolla. 

 Asetelma 
Sarjan tapahtumat sijoittuvat vuoden päähän edeltäjänsä lopusta. Soturit viettävät tavallista kouluelämää varmoina siitä, että X.A.N.A on voitettu. Käy kuitenkin ilmi, että X.A.N.A oli selvinnyt asettamalla osan lähdekoodiaan sotureihin ja pakenemalla toiseen supertietokoneeseen. Käy ilmi, että tämän ansiosta nyt lähes kaikki soturit voivat deaktivoida tornin. Soturit aktivoivat supertietokoneen ja alkavat taistella jälleen. Mukaan tulevat paluun tekevä William sekä uutena jäsenenä Laura. Asiat mutkistuvat, kun soturit saavat vihiä professori Tyronista ja Aelitan kauan kadoksissa olleesta äidistä.

 Tapahtumapaikat 
Edeltäjänsä tavoin Evolution sijoittuu Kadicin sisäoppilaitokseen, Ranskaan. Koululta pääsee viemäriverkoston kautta vanhalle tehtaalle, jossa sijaitsee virtuaalimaailmaa pyörittävä supertietokone. Virtaalimaailma, nimeltään Lyoko, koostuu alkuperäissarjasta poiketen vain kolmesta maantieteellisestä sektorista: vuoristo, aavikko sekä tasa-alustainen Carthago.

Uusi paikka on toisen supertietokoneen pyörittämä Kuori, joka on niin ikään muuttuvista tasa-alustoista koostuva manner. Sinne pääsee vain Skidbladnirin avulla, ja sen keskellä on pääsy suoraan supertietokoneeseen.

 Hahmot 
 Päähenkilöt 
 Jeremy Belpois (es. Marin Lafitte, suom. Luka Menna) on ryhmän aivot ja koulunsa yksi lahjakkaimpia oppilaita. Hän pääasiallisesti käyttää supertietokonetta muiden ollessa Lyokossa. 

 Aelita Schaeffer (es. Léonie Berthonnaud, suom. Emma Louhivuori) on pinkkitukkainen tyttö, joka löydettiin Lyokosta alkuperäissarjan aikaan. Hän on supertietokoneen luojan, Franz Hopperin tytär. Hän pärjää koulussa hyvin, ja on yksi niistä, jotka osaavat käyttää supertietokonetta. Hänellä on Lyokossa musta-vaaleanpunainen asu ja käyttää aseinaan pallomaisia energiakuulia. Hän myös kykenee saamaan enkelinsiivet. Hän on sarjan keskipisteessä saatuaan kuulla äitinsä olevan elossa.

 Ulrich Stern (es. Quentin Merabet) on koulun parhaita liikunnan opeiskelijoita, muttei muuten pärjää koulussa hyvin. Hänen luonnetta voi kuvata hieman itsepäiseksi. Hän harrastaa erilaisia taistelulajeja ja on ihastunut Yumiin, Williamin ollessa hänen kilpailijansa. Lyokossa hänellä on keltavihreä kokovartaloasu, sekä aseinaan kaksi sapelimiekkaa. Erikoiskykyinään hänellä on supersprintti, jolloin hän pystyy juoksemaan äärimmäisen nopeasti jättäen jälkeensä (alkuperäissarjasta poiketen) sinisen juovan. Hän käyttää sarjan aikana kerran myös kykyä, jolla hän voi luoda kaksi kloonia itsestään. Tapahtuu jaksossa 14: Tunkeutuminen

 Yumi Ishiyama (es. Mélanie Tran) on japanilaistaustainen oppilas, joka on Williamin tavoin muita vuoden vanhempi. Hän ei asu Kadicin sisäoppilaitoksessa vaan perheensä luona. Hän harrastaa Ulrichin tavoin esimerkiksi judoa. Lyokossa hänellä on musta-punainen japanilaistyylinen asu, ja aseenaan kaksi viuhkaa, sekä sarjan aikana uutena tullut bo-sauva. Alkuperäissarjan aikaan hänellä oli kyky liikuttaa esineitä mielen voimalla, mutta hän ei ole käyttänyt sitä sen jälkeen.

 Odd Della Robbia (es. Gulliver Bevernage) on ryhmän koomikon asemassa. Hän ei pärjää hyvin koulussa, ja on tunnettu siitä, kuinka on tapaillut alkuperäissarjan aikaan lähes kaikkia ikäluokkansa tyttöjä. Hänen sarjan aikainen ihastus on Samantha Suarez, jolle hän tilaa paljon ruusuja muka voittamillaan lottorahoillaan jaksossa Perjantai 13.Tapahtuu jaksossa 13: Perjantai 13 Lyokossa hän muistuttaa kissaa. Hänellä on aseenaan lasernuolet, jotka alkuperäissarjasta poiketen ampuvat sarjatulta.

 William Dunbar (es. Diego Mestanza, suom. Antti Lang) on ylemmällä luokalla oleva itsevarma soturi. Sarjan alussa häntä ei hyväkytty mukaan tehtäviin, koska ryhmällä oli epäluuloja tätä kohtaan hänen jouduttua X.A.N.A:n valtaan alkuperäissarjassa. Hänestä tuli täysivaltainen jäsen autettuaan Ulrichia jaksossa Kilpailu. Tämän jälkeen hänestä ja Ulrichista on tullut kavereita.Tapahtuu jaksossa 5: Kilpailu Lyokossa hänellä on musta asu, ja käyttää aseenaan kahdenkädenmiekkaa. Hän kykenee muuttumaan mustaksi savupilveksi. William on myös ainoa, joka ei kykene deaktivoimaan tornia, sillä hän ei ollut läsnä alkuperäissarjan viimeisessä taistelussa.

 Laura Gauthier (es. Pauline Serieys) on sarjan aikana ryhmään tullut uusi oppilas. Hän on koulussa ja tietokoneasioissa yhtä aikaa Jeremyn apuri ja kilpailija. Toisin kuin muut jäsenet, hän auttaa Jeremyä laboratoriossa supertietokoneen toimintojen kanssa. Hän päätyi laboratorioon pari kertaa auttamaan hätätilanteessa, joista jälkimmäisessä huomaa Paluu menneisyyteen -ohjelman, jota sorkkii, jolloin seuraava aikahyppy vie hänen muistinsa vain hetkellisesti, jolloin hän saa sen välähdyksinä takaisin. Koska Jeremy ei tiedä mitä Laura tarkalleen teki, niin hänet on pakko ottaa mukaan ryhmään. Hän ei koskaan saa täyttä luottamusta, koska tuo ensin isänsä ja sitten Tyronin agentin laboratorioon. Häntä ei kuitenkaan eroteta ryhmästä, koska muut pelkäävät hänen aiheuttavan heille ongelmia. Jaksossa Kapina Laura on eri mieltä muiden kanssa Tyronin supertietokoneen tuhoamisessa. Tämän takia hän taivuttelee Williamin viemään virus Kuoreen. Kun tehtävä epäonnistuu ja William päätyy hetkellisesti X.A.N.A:n käsiin, Laura äänestetään ulos ryhmästä. Tällä kertaa Jeremy on tehnyt Paluu menneisyyteen -ohjelmsta paremman version, jolloin Lauran muisti pyyhkiytyy.Tapahtuu jaksossa 22: Kapina Vaikkei hän muista enää mitään Lyoko-ajoista, hän silti antaa tahattomasti tietoja Tyronille.Tapahtuu jaksossa 24: Aikasilmukka

 Viholliset 
 X.A.N.A on tekoäly, jonka on luonut Franz Hopper erään projektinsa tuhoamiseksi. Hän kuitenkin menetti keksintönsä hallinnan, minkä seurauksena X.A.N.A:n päätavoite on saada koko internet haltuunsa. Sarjan alussa X.A.N.A palaa vahvempana kuin alkuperäissarjassa, ja tällä kertaa sen päätavoite on saada takaisin lähdekoodinsa, jonka se oli lähettänyt sotureille selvitäkseen tuhostaan. Tähän se käyttää polymorfisia aaveitaan, jotka yksi toisensa jälkeen vievät lähdekoodia sotureilta. X.A.N.A:n uusi emotietokone on professori Tyronin supertietokone Sveitsissä. X.A.N.A:a vastaan taistellaan torjumalla sen hyökkäykset Lyokossa deaktivoimalla torneja, joita se käyttää hyökkäämiseen Maassa.

 Professori Lowell Tyron (es. Franck Beckman, suom. Antti Jaakola) on toinen vihollinen. Hän on sveitsiläinen professori, joka omistaa oman supertietokoneen. Tämä supertietokone pyörittää omaa yksisektorista virtuaalimaailmaa, Kuorta, joka on sarjan keskiössä oleva tapahtumapaikka. Hän on aikanaan ollut Franz Hopperin kollega. Hän ei tiedä X.A.N.A:n piiloutuneen hänen tietokoneeseensa, eikä edes usko väitteitä X.A.N.A.:n olemassaolosta. Tyron käyttää vartijoinaan Kuoressa kauko-ohjattavia ninjoja, joita ohjaavat oikeat ihmiset.

 Muut henkilöt 

 Jim Morales (es. Bastien Thelliez, suom. Aku Laitinen) on Kadicin koulun liikunnan opettaja. Hän on elämänsä aikana toiminut useissa erilaisissa valtiotasonkin ammateissa. Hän on yleensä pahin este koululta tehtaalle.

 Jean-Pierre Delmas (es. Eric Soubelet, suom. Antti Jaakola) on Kadicin koulun rehtori ja Sissin isä. 

 Elisabeth Delmas (es. Clémency Haynes), lempinimeltään "Sissi", on koulun suosituimpia oppilaita sekä rehtorin tytär. Alkuperäissarjasta poiketen hänellä on nyt vaaleat hiukset. Hän esiintyy vain kahdessa jaksossa.

 Anthea Schaeffer (es. Sandrine Rigaux, suom. Lotta Lindroos) on Aelitan äiti ja professori Tyronin vaimo ja kollega. Ennen alkuperäissarjan tapahtumia Anthea kaapattiin eikä hänen olinpaikastaan ja statuksestaan ollut tietoa. Aelita saa häneen ensimmäisen kerran yhteyden jaksossa Vakoojat, mutta Tyron ehtii sulkea yhteyden.Tapahtuu jaksossa 20: Vakoojat Anthea hämmentyy, koska luuli tyttärensä kuolleen, mutta iloisena yrittää pyytää häntä muuttamaan Sveitsiin.Tapahtuu jaksossa 26: Viimeinen tehtävä

Franz Hopper (es. Hugues Massinat, suom. Aku Laitinen), oikealta nimeltään Waldo Schaeffer, on Aelitan isä, sekä supertietokoneen ja X.A.N.A:n luoja. Hän oli saanut surmansa alkuperäissarjan viimeisessä taistelussa, ja esiintyy vain arkistokuvien kautta. Näiden kuvien kautta selviää hänen olleen Tyronin vanha kollega.

 Jaksot 

 Nro  Alkuperäinen nimi  Suomenkielinen nimi 1  X.A.N.A 2.0  X.A.N.A 2.0 2  Cortex  Kuori 3  Spectromania  Aavemania 4  Madame Einstein  Neiti Einstein 5  Rivalité  Kilpailu 6  Soupçons  Epäilyksiä 7  Compte-à-rebours  Lähtölaskenta 8  Virus  Virus 9  Comment tromper XANA  Kuinka XANAa huijataan 10  Le réveil du guerrier  Soturin herätys 11  Rendez-vous  Tapaaminen 12  Chaos à Kadic  Kaaos Kadicissa 13  Vendredi 13  Perjantai 13 14  Intrusion  Tunkeutuminen 15  Les sans-codes  Koodittomat 16  Confusion  Sekasorto 17  Un avenir professionnel assuré  Tulevaisuutesi on turvattu 18  Obsination  Itsepäinen soturi 19  Le piège  Ansa 20  Espionage  Vakoojat 21  Faux-semblants  Kavalat kaksoisolennot 22  Mutinerie  Kapina 23  Le blues de Jeremy  Jeremyn paha päivä 24  Paradoxe temporel  Aikasilmukka 25  Hécatombe  Painajainen 26  Ultime mission  Viimeinen tehtävä

 Tuotanto 
Evolutionin tuotantobudjetin arvioidaan olevan noin 5.6 miljoonaa euroa. Sarjan Maa-osuudet kuvattiin 45 päivän aikana vuonna 2012 Angoulêmessa. Maa-osuudet ohjasi Luccio di Rosa ja Lyoko-osuudet Florian Ferrier. Sarjan tuotanoyhtiö meni kornkurssiin vuoden sisällä sarjan jälkeen. 

 Lähteet 

 Aiheesta muualla 

Luokka:Code Lyoko